На основу члана 17. Правилника о ближима критеријумима, начину и поступку доделе средстава из буџета општине Инђија удружењима, за реализовање програма и пројеката од јавног интереса за општину Инђија („Службени лист општине Инђија“, број 3/17) и Извештаја Комисије за доделу средстава из буџета општине Инђија број 55-Службено/2017-II од 24.03.2017.године,

 Општинско веће општине Инђија, на седници одржаној дана 12. априла2017. године, донело је

**ОДЛУКУ О ДОДЕЛИ СРЕДСТАВА ИЗ БУЏЕТА ОПШТИНЕ ИНЂИЈА УДРУЖЕЊИМА,**

**ЗА РЕАЛИЗОВАЊЕ ПРОГРАМА И ПРОЈЕКАТА ОД ЈАВНОГ ИНТЕРЕСА ЗА ОПШТИНУ ИНЂИЈА У 2017. ГОДИНИ**

**I**

По основу Конкурса за доделу средстава из буџета општине Инђија за буџетску 2017.годину удружењима за реализовање програма и пројеката од јавног интереса за општину Инђија бр. 55-148-2017.године од 01.03.2017.године, овом Одлуком се утврђује избор програма-пројеката од јавног интереса за општину Инђија за 2017. годину и додељују средства у укупном износу од 9.750.000,00 динара за 2017.годину, следећим удружењима, како следи:

|  |  |  |  |
| --- | --- | --- | --- |
|  | **Назив удружења-носиоца програма-пројекта и седиште удружења** | **Назив** **програма-пројекта** | **Висина износа** **за су/финансирање из буџета општине Инђија у 2017. години** |
| 1. | **Центар за заштиту потрошача,** **Инђија** | Активни потрошачи | 180.000,00 дин |
| 2.  | **Удружење ратних војних инвалида општине Инђија,** **Инђија** | Редовно финансирање рада канцеларије УРВИ | 190.000,00 дин |
| 3. | **Савез удружења бораца народноослободилачког рата општине Инђија,** **Инђија** | Заштита и промовисање људских и мањинских права кроз неговање и обележавање традиције ослободилачких ратова Србије са акцентом на борбу против фашизма | 150.000,00 дин |
| 4. | **Међуопштинска организација слепих и слабовидих Инђија - Стара Пазова,** **Инђија** | Социјално-економска заштита слепих, укључивање слепих у друштвене активности и подстицање друштвене бриге о особама са визуелним хендикепом | 750.000,00 дин |
| 5. | **Савез инвалида рада Војводине, Општинска организација инвалида рада Инђија,** **Инђија** | Напредак и лакши живот инвалида | 100.000,00 дин |
| 6. | **Удружење оболелих од мултипле склерозе Срема „Мој Срем“,** **Инђија** | Ослонац за нас | 250.000,00 дин |
| 7. | **Пријатељи деце општине Инђија,** **Инђија** | Интеркултурална размена у Швајцарску | 60.000,00 дин |
| 8. | **Удружење за помоћ особама са сметњама у развоју „Мој свет“,** **Инђија** | Квалитетно образовање за све | 1.150.000,00 дин |
| 9. | **Удружење „Четири плус један“,** **Инђија** | Помоћ у кући старим лицима | 6.590.000,00 дин |
| 10. | **Удружење Бошњака општине Инђија,** **Инђија** | Реализација планираног годишњег програма | 50.000,00 дин |
| 11. | **Центар за унапређивање положаја Рома и Ромкиња,** **Инђија** | Здравствена и социјална интеграција Рома | 200.000,00 дин |
| 12. | **Удружење жена „Моја воља“,** **Јарковци** | Еколошки производи од шумског воћа | 80.000,00 дин |

**II**

 На основу ове Одлуке, Председник општине Инђија закључиће уговор о финансирању и суфинансирању реализовања програма-пројеката од јавног интереса за општину Инђија за 2017. године из тачке I ове Одлуке.

**III**

Удружењима из тачке I ове Одлуке средства се за реализацију програма и пројеката исплаћиваће се у складу са динамиком прилива средстава у буџет општине Инђија за 2017.годину.

**IV**

 Удружења из тачке I ове Одлуке дужна су да доставе наративни и финансијски извештај о реализацији пројекта након завршетка реализације пројекта, односно најкасније до 15 јануара наредне године.

 Удружењу – кориснику средстава који не достави извештај о року или уколико ненаменски користи одобрена средства неће бити додељена средства у наредне три године, односно неће бити разматрано евентуално учешће истог на јавном конкурсу у наредне три године.

**V**

Ову Одлуку објавити у „Службеном листу општине Инђија“ и на званичном сајту Општине Инђија.

**ОПШТИНА ИНЂИЈА**

**ОПШТИНСКО ВЕЋЕ**

**Број: 401-71/2017-III**

**Датум: 12. априла 2017. године Председник,**

**Инђија**

 **Владимир Гак**

**ОБРАЗЛОЖЕЊЕ**

Правни основ за доношење Одлуке о додели средстава из буџета општина Инђија удружењима за реализовање програма и пројеката од јав интереса за општину Инђија у 2017.години је члан 17. Правилника о ближим критеријумима, начину и поступку доделе средстава из буџета општине Инђија удружењима, за реализовање програма и пројеката од јавног интереса за општину Инђија („Службени лист општине Инђија“, број 3/17) којим је у утврђено да Општинско веће, на основу Извештаја Комисије за избор пројеката доноси Одлуку о додели средстава из буџета општине Инђија удружењима за реализовање програма и пројеката од јавног интереса за општину Инђија, за календарску годину.

Чланом 16. наведеног Правилника по завршетку конкурса Комисија у року од 15 дана, сачињава извештај који садржи податке о поднетим пријавама, коначну ранг листу са бодовима предложених програма - пројеката и предлог одлуке о избору програма - пројеката који ће се финансирати из буџета општине Инђија и исти доставља Општинском већу.

Административно-техничке послове поводом Конкурса за доделу средстава из буџета општине Инђија за буџетску 2017.годину удружењима за реализовање програма и пројеката од јавног интереса за општину Инђија бр. 55-148-2017.године од 01.03.2017.године, за Комисију обавило је Одељење за друштвене делатности, које је прикупило пријаве пројеката/програма и исте доставило Комисији на разматрање.

Дана 24.3.2017.године Комисија за за доделу средстава удружењима из буџета је након извршене анализе и оцене поднетих предлога пројеката сходно члани 16. Правилника сачинила Извештај који садржи податке о поднетим пријавама, коначну ранг листу са бодовима предложених програма – пројеката као и предлог одлуке о избору програма - пројеката који ће се финансирати из буџета општине Инђија и исти је доставила Општинском већу.

Извештај Комисије који садржи податке о поднетим пријавама, коначну ранг листу са бодовима предложених програма - пројеката и предлог одлуке о избору програма - пројеката који ће се финансирати из буџета општине Инђија саставни је део материјала.

У предлогу Одлуке о додели средстава из буџета општине Инђија удружењима за реализовање програма и пројеката од јавног интереса за општину Инђија, за календарску годину таксативно су наведена удружења носиоци програма/пројеката од јавног интереса за општину Инђија, називи програма са наведеним износима средства обезбеђеним у буџету општине Инђија за 2017.годину, што је саставни део материјала.

**Одељење за друштвене делатности**